หนึ่งร้านดีๆที่อยู่ใกล้ออฟฟิศมากมาย แต่เพิ่งมารู้จักเพราะเพื่อนเลยค่ะ .... จากถนนสุขุมวิทที่แสนวุ่นวาย เลี้ยวซ้ายเข้าซอย 59 (ตรงที่ด้านหน้าเป็นเอมสตาร์) นิดเดียว ขวามือจะเห็นป้ายร้าน Mother may i เราก็เลี้ยวขวาเข้าซอยเล็กนั้นอีกทีค่ะ ตรงเข้าไปสุดก็จะเจอร้านสไตล์บ้านเก่า แบบร่มรื่นน่านั่งอยู่ภายใน

"ชาปัญญา" ที่มาของชื้อร้านจริงๆเป็นยังงัยไม่รู้ แต่เดาว่ามาจากการที่ทางร้านมีตารางเวลาคลาสนั่งสมาชิกในทุกเช้าวันหยุด เมื่อมีสมาธิ สติก็มา ปัญญาก็เกิด .... เมื่อปัญญาเกิดในร้านขายชา เลยกลายเป็นชาปัญญา (รึเปล่า???) 

ร้านสงบๆ ที่มีชาหอมๆให้เลือกดื่มกันได้แบบหลากหลายแบบ โดยทางร้านจะนำขวดตัวอย่างใบชามาให้ได้เลือกดมกลิ่นกัน หากต้องการคำแนะนำก็สอบถามกันได้ ทางร้านยินดีแนะนำแบบน่ารักมากๆค่ะ จะเลือกทานแบบร้อน แบบเย็น หวานไม่หวาน ใส่นมไม่ใส่นม แบบว่าเลือกได้หลายแบบค่ะ

อีกหนึ่งร้านนั่งสบายๆ จิบชาเกร๋ๆ ชิทแชทเบาๆ แต่ราคาก็ตามพื้นที่นะคะ ..... ส่วนตัวชอบร้านเลยค่ะ ถ้ายังงัยตามไปตัดสินกันดูเองนะคะ

ป.ล.ก่อนเข้าร้าน ต้องเปลี่ยนไปใส่สลิปเปอร์ของทางร้านก่อนนะคะ